Komisijos reglamentas (EB) Nr. 2186/2003
2003 m. gruodžio 15 d.
nustatantis nevalytos medvilnės patikslintą produkcijos apskaičiavimą ir to sąlygotą naują laikiną orientacinės kainos sumažinimą 2003/2004 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Graikijos priėmimo aktą, ypač į 4 protokolą dėl medvilnės( [1],
atsižvelgdama į 2001 m. gegužės 22 d. Tarybos reglamentą (EB) Nr. 1051/2001 dėl medvilnės produkcijos paramos [2], ypač į jo 19 straipsnio 2 dalies antrąją įtrauką,
kadangi:
(1) 2001 m. rugpjūčio 2 d. Komisijos reglamento (EB) Nr. 1591/2001, nustatančio išsamias pagalbos sistemos medvilnės sektoriui taikymo taisykles [3], 16 straipsnio 2 dalyje numatyta, kad Reglamento (EB) Nr. 1051/2001 14 straipsnio 3 dalies antrojoje pastraipoje nurodytas nevalytos medvilnės patikslintas produkcijos apskaičiavimas ir to sąlygotas naujas laikinas orientacinės kainos sumažinimas turi būti nustatytas iki atitinkamų prekybos metų gruodžio 1 d.
(2) Reglamento (EB) Nr. 1051/2001 19 straipsnio 2 dalyje numatyta, kad patikslintas produkcijos apskaičiavimas turi būti nustatytas atsižvelgiant į derliaus vystymąsi. Dėl to patikslintas apskaičiavimas turėtų būti nustatomas remiantis 2003/2004 prekybos metų turimais duomenimis.
(3) Reglamento (EB) Nr. 1051/2001 14 straipsnio 3 dalies antrojoje pastraipoje numatyta, kad nuo gruodžio 16 d. prasidėjus prekybos metams avanso dydis turi būti nustatytas remiantis patikslintu produkcijos apskaičiavimu ir pridėjus bent 7,5 %. Atsižvelgiant į naujausius 2003/2004 prekybos metų skaičius apie prižiūrimam saugojimui priimtus kiekius, apie kuriuos pagal Reglamento (EB) Nr. 1591/2001 15 straipsnio 4 dalies c pastraipos i punktą praneša valstybės narės, kaip saugumo koeficientas turėtų būti taikomas Graikijai 9,5 %, Ispanijai 7,5 % ir Portugalijai 7,5 % padidinimas.
(4) Naujas laikinas orientacinės kainos sumažinimas turi būti àpskaičiuojamas pagal Reglamento (EB) Nr. 1051/2001 7 straipsnį, bet faktinę produkciją pakeičiant pirmiau minėtu padidintu patikslintu produkcijos apskaičiavimu.
(5) Šiame reglamente numatytos priemonės atitinka Natūralių pluoštų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. 2003/2004 prekybos metais nevalytos medvilnės patikslintas produkcijos apskaičiavimas yra:
-1 065 668 tonų | Graikijai, |
-306 787 tonų | Ispanijai, |
-1 108 tonų | Portugalijai. |
2. 2003/2004 prekybos metais nauja laikina orientacinė kaina sumažinama:
-26,150 eurų/kg | Graikijai, |
-17,221 eurų/kg | Ispanijai, |
-0 eurų/kg | Portugalijai. |
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 15 d.